|  |  |  |
| --- | --- | --- |
| **COMISIA**  **NAŢIONALĂ DE INTEGRITATE**  **A REPUBLICII MOLDOVA** |  | **НАЦИОНАЛЬНАЯ**  **АНТИКОРРУПЦИОННАЯ КОМИССИЯ**  **РЕСПУБЛИКИ МОЛДОВА** |

MD-2068, mun. Chişinău, str. Alecu Russo,1

Tel.(373 22) 820 601, fax (373 22) 820 602, [www.cni.md](http://www.cni.md), e-mail:info@cni.md

**ACT DE CONSTATARE**

**Nr. 03 / 164**

mun. Chișinău  05 mai 2016

Comisia Națională de Integritate, în componența membrilor: Anatolie Donciu – Președinte, Victor Strătilă – Vicepreședinte, Leonid Morari, Dumitru Prijmireanu, examinînd rezultatele controlului *privind eventuala încălcare a regimului juridic al declarării veniturilor și proprietății pentru anul 2014*, admisă de către **dl. Cladco Alexandru, procuror, șef al secției analiză și implementare CEDO în cadrul Procuraturii Generale, IDNP 0971609360214,** adoptă prezentul act de constatare.

În temeiul prevederilor pct. 4 lit. a) din Regulamentul Comisiei Naționale de Integritate (în continuare CNI sau Comisia), aprobat prin Legea nr. 180 din 19.12.2011, al Ordinului Președintelui CNI nr. 27 din 10.08.2015 și art. 11 al Legii nr. 1264 din 19.07.2002 *privind declararea și controlul veniturilor și al proprietății persoanelor cu funcție de demnitate publică, judecătorilor, procurorilor, funcționarilor publici și a unor persoane cu funcție de conducere,* s-a efectuat verificarea prealabilă a declarațiilor de interese personale și cu privire la venituri și proprietate pentru anul 2014, depuse de dl. Cladco Alexandru, procuror, șef al secției analiză și implementare CEDO în cadrul Procuraturii Generale.

Drept rezultat, prin contrapunerea informațiilor indicate în declarații cu informațiile din bazele de date disponibile CNI, au fost stabilite divergențe și omisiuni, exprimate prin nedeclararea bunurilor imobile.

În acest context, Comisia a dispus inițierea controlului privind eventuala încălcare a regimului juridic al declarării veniturilor și proprietății pentru anul 2014, în privința procurorului Cladco Alexandru, aprobînd în acest sens procesul verbal nr. 03/299 din 24.12.2015.

Sub aspect procedural, conformînd-se prevederilor pct. 44 al Regulamentului Comisiei Naționale de Integritate, aprobat prin Legea nr. 180 din 19.12.2011, Comisia a informat dl. Cladco Alexandru, prin scrisoarea nr. 03/3203 din 31.12.2015 despre inițierea procedurii de control, concomitent fiindu-i explicate drepturile conform pct. 48 al Regulamentului menționat.

De menționat, că dl. Cladco Alexandru a prezentat explicații necesare efectuării controlului.

În temeiul pct. 46 al Regulamentului menționat, Comisia a solicitat autorităților competente informațiile și documentele necesare pentru realizarea controlului.

*Examinarea documentelor prezentate Comisiei în cadrul controlului atestă următoarele:*

Dl. Cladco Alexandru, a fost numit în funcția de procuror, șef al secției analiză și implementare CEDO în cadrul Procuraturii Generale, în baza Ordinului Procurorului General nr. 902-p din 27.09.2010.

Persoana vizată, deține calitatea de subiect ai declarării veniturilor și proprietății în baza prevederilor lit. a), pct.(1), art.3 din Legea nr. 1264–XV din 19.07.2002 *privind declararea şi controlul veniturilor şi al proprietății persoanelor cu funcții de demnitate publică, judecătorilor, procurorilor, funcționarilor publici şi a unor persoane cu funcţie de conducere*, fiind procuror, căruia i se aplică dispozițiile Legii nr. 199 din 16.07.2010 *cu privire la statutul persoanelor cu funcții de demnitate publică* și a Legii nr.294 din 25.12.2008 *cu privire la Procuratură*.

Declarațiile de interese personale, precum și cu privire la venituri și proprietate pentru anul 2014, au fost depuse de către dl. Cladco Alexandru, pe propria răspundere, la 13.03.2015.

Controlul declarației cu privire la venituri și proprietate pentru anul 2014, depusă de dl. Cladco Alexandru, denotă următoarele venituri realizate începînd cu 01.01.2014 și pînă la 31.12.2014 și următoarele proprietăți deținute la momentul declarării :

**La capitolul I. ”Venituri”,** dl. Cladco Alexandru a declarat :

**La pct. 1.** ,,*Venitul obținut la locul de muncă de bază*”:

|  |  |  |  |
| --- | --- | --- | --- |
| ***Cine a realizat venitul*** | ***Sursa venitului*** | ***Serviciul prestat/obiectul generator de venit*** | ***Venitul încasat*** |
| * 1. Titular   Cladco Alexandru | Procuratura Generală | salariu | 124 397.53 lei |

**La pct. 2.** *„Venitul obținut din activitatea didactică”*:

|  |  |  |  |
| --- | --- | --- | --- |
| ***Cine a realizat venitul*** | ***Sursa venitului*** | ***Serviciul prestat/obiectul generator de venit*** | ***Venitul încasat*** |
| * 1. Titular   Cladco Alexandru | Institutul Național al Justiției | salariu | 42 983.84 lei |

Baza de date a Inspectoratului Fiscal, disponibilă CNI, prezintă informații despre primirea de către dl. Cladco Alexandru pentru anul 2014, a salariului din activitatea în cadrul Procuraturii Generale în mărime de 124 397.53 lei, precum și a salariului din activitatea în cadrul Institutului Național al Justiției în mărime de 42 983.84 lei.

Astfel, la acest capitol n-au fost stabilite divergențe.

**La capitolul II. Bunuri Imobile,** dl. Cladco Alexandru nu a declarat terenuri sau clădiri aflate în posesie.

Agenția Relații Funciare și Cadastru, prin răspunsul nr. 36/01-08/266 din 11.02.2016, prezintă următoarea informație :

|  |  |  |  |  |  |
| --- | --- | --- | --- | --- | --- |
| Bun imobil | Codul cadastral | Adresa | Cota-parte | Statut | Titular |
| Încăperea | 9201104.483.01.018 | r-nul Ungheni, or. Ungheni, str. Ion Creangă, 31 ap. 018 | 1 | Activ | Cladco Alexandru |

Baza de date a Î.S. „Cadastru”, disponibilă CNI, dispune de informație despre aflarea în proprietatea dlui Cladco Alexandru, în baza contractului de vînzare – cumpărare nr. 12041 din 13.09.2011, a apartamentului nr. 18, situat r-nul Ungheni, or. Ungheni, str. Ion Creangă, 31, nr. cadastral 9201104.483.01.018, suprafața de 39.1 m2, neevaluat.

Dl. Cladco Alexandru a explicat : „*Nu a declarat dobândirea apartamentului nr. 18 din strada Ion Creangă nr. 31 or. Ungheni, cu suprafața de 39 m2 (nr. cadastral 9201104.483.01.018, înregistrat la 13.09.2011), deoarece a aflat despre înregistrarea acestui imobil pe numele său la OCT Ungheni odată cu notificarea de către CNI a inițierii controlului în privința sa. Respectivul imobil a fost înregistrat pe numele său de către tatăl Serghei Cladco (a.n. 31.05.1950), care a și contractat cu SC Ipoteca Grup SRL (contract nr. IC/1/18 din 2 septembrie 2011) procurarea apartamentului prin sistem de credit ipotecar. Dl. Cladco Alexandru a figurat în calitate de debitor conform contractului de credit ipotecar nr. S11344, încheiat la 13 septembrie 2011, cu filiala Ungheni a BC MoldovaAgroindBank SA în sumă de 226240 MDL, deoarece tatăl său, fiind pensionar la acea dată, nu putea contracta credite ipotecare pe asemenea sume de bani, conform regulamentelor băncilor comerciale, el fiind persoana care de facto a procurat pentru sine acest apartament. Semnătura dlui Cladco Alexandru figurează doar pe acest contract, fără a fi pus în cunoștință de cauză precum că el a fost desemnat în calitate de beneficiar al acestui imobil și, ulterior, titular al dreptului de proprietate. Beneficiarul real al acestui apartament este tatăl său Serghei Cladco, care a achitat de facto toate ratele bancare și tot el a înregistrat ulterior dreptul de proprietate asupra apartamentului în cauză în registrul bunurilor imobile. Dl. Cladco Alexandru a fost desemnat formal ca beneficiar al dreptului de dobândire a posesiunii (și ulterior, a proprietății) cu scopul dobândirii creditului sus-menționat, în calitate de salariat și fără a avea interdicții de la bancă în acest sens. Actualmente în acest apartament locuiește tatăl său Serghei Cladco (tel. 069125175; 023626311), care poate confirma cele indicate. La moment, dl. Cladco Alexandru locuiește în mun. Chișinău str. Cetatea-Albă 143/2 scara 1, ap.7 – apartamentul în cauză fiind în comodat. Omisiunea de a declara imobilul nu a fost făcută intenționat.*”

Prin urmare, la acest capitol dl. Cladco Alexandru nu a declarat:

1.Apartamentul aflat în proprietate personală, situat în or. Ungheni, cu suprafața de 39.1 m2;

2.Apartamentul aflat în folosință, situat în mun. Chișinău.

**La capitolul III. Bunuri mobile,** dl. Cladco Alexandru a declarat următoarele:

|  |  |  |  |  |  |  |  |
| --- | --- | --- | --- | --- | --- | --- | --- |
| Tipul, modelul | Anul de fabricație | Modul de dobîndire | Anul dobîndirii | Valoarea (în lei), conform documentului care certifică proveniența proprietății | Locul înregistrării | Nr. de înregistrare | Titular |
| Fiat Bravo | 2007 | vînzare-cumpărare | 2012 | 76 000 | Chișinău | UN BD 388 | Alexandru Cladco |

Baza de date „Acces”, disponibilă CNI, prezintă informații despre aflarea în proprietatea dlui Cladco Alexandru, din 07.11.2012, a autoturismului de model „Fiat Bravo”, anul fabricării 2007, cu n/î ”UN BD 388.

Astfel, la acest capitol nu au fost stabilite divergențe.

**La capitolul IV ”Active financiare”**, dl. Cladco Alexandru a declarat :

**La pct. 1.** *„Conturi bancare, fonduri de investiții, forme echivalente de economisire și investire”*:

|  |  |  |  |  |  |
| --- | --- | --- | --- | --- | --- |
| Denumirea instituției care administrează și adresa acesteia | Tipul \* | Suma, valută | Deschis în anul | Dobîndă/Dividentul | Titular |
| BC Banca de Economii SA | Cont de card (salarial) | 7,91 MDL | 2011 |  | Alexandru Cladco |
| BC Banca de Economii SA | Cont de card (salarial) | 2,41 MDL | 2011 |  | Alexandru Cladco |
| BC Unibank SA | Sindicard | 0 MDL | 2013 |  | Alexandru Cladco |
| BC Moldova AgroindBank SA | Cont valutar current în USD | 0 USD | 2013 |  | Alexandru Cladco |
| BC Moldova AgroindBank SA | Cont valutar current în EUR | 0 EUR | 2013 |  | Alexandru Cladco |

În cadrul controlului, drept răspuns la demersul CNI nr. 03/57 din 19.01.2016, către băncile licențiate în Republica Moldova, s-a stabilit că dl. Cladco Alexandru deține următoarele conturi bancare :

**1.Cont curent**, nr. **22521752527**, în valută MDL, la BC ,,**Moldova Agroindbank**” S.A.,(*scrisoarea nr. 29110/43 din 29.01.2016*), deschis la 13.09.2011 cu soldul de 5 713.56 lei, sold la 01.01.2014 în mărime de 842.85 lei, sold la 31.12.2014 și 13.03.2015 în mărime de 1.01 lei, rulaj total pentru perioada 01.01.2014-31.12.2014 în mărime de **210 663.84 lei**.

**2.Cont curent**, nr. **22521977891**, în valută EUR, la BC ,,**Moldova Agroindbank**” S.A.,(*scrisoarea nr. 29110/43 din 29.01.2016*), deschis la 05.11.2012 cu soldul de 0.00 euro, sold la 01.01.2014, 31.12.2014 și 13.03.2015 în mărime de 0.00 euro, rulaj total pentru perioada 01.01.2014-31.12.2014 în mărime de **0.00 euro**.

**3.Cont curent**, nr. **22522111286**, în valută USD, la BC ,,**Moldova Agroindbank**” S.A.,(*scrisoarea nr. 29110/43 din 29.01.2016*), deschis la 27.06.2013 cu soldul de 0.00 dolari, sold la 01.01.2014, 31.12.2014 și 13.03.2015 în mărime de 0.00 dolari, rulaj total pentru perioada 01.01.2014-31.12.2014 în mărime de **150.00 dolari**.

**4.Card de credit**, nr. **15121606349**, în valută MDL, la BC ,,**Moldova Agroindbank**” S.A.,(*scrisoarea nr. 29110/43 din 29.01.2016*), închis la 01.04.2015, sold la 01.01.2014, 31.12.2014 și 13.03.2015 în mărime de 0.00 lei, rulaj total pentru perioada 01.01.2014-31.12.2014 în mărime de **0.00 lei**.

**5.Cont de credit**, nr. **14421125600120**, la **contul curent**, nr. **22521752527**, în valută MDL, la BC ,,**Moldova Agroindbank**” S.A.,(*scrisoarea nr. 29110/43 din 29.01.2016*), sold la 01.01.2014 în mărime de 199 836.00 lei, sold la 31.12.2014 și 13.03.2015 în mărime de 0.00 lei, rulaj total pentru perioada 01.01.2014-31.12.2014 în mărime de **199 836.00 lei**.

**6.Cont de card salarial**, nr. **407343XXXXXX6349**, în valută MDL, la ,,**Banca de Economii**” S.A.,(*scrisoarea nr. 17-09/42/216 din 28.01.2016*), deschis la 19.11.2010, închis la 12.10.2015 conform dispoziției BNM, sold la 01.01.2014 în mărime de 179.70 lei, sold la 31.12.2014 în mărime de 5.11 lei, sold la 13.03.2015 în mărime de 2.41 lei, rulaj total pentru perioada 01.01.2014-31.12.2014 în mărime de **31 909.02 lei**.

**7.Cont de card salarial**, nr. **510187XXXXXX1403**, în valută MDL, la ,,**Banca de Economii**” S.A.,(*scrisoarea nr. 17-09/42/216 din 28.01.2016*), deschis la 25.03.2013, închis la 06.07.2015 conform cererii clientului, sold la 01.01.2014 în mărime de 5 060.06 lei, sold la 31.12.2014 în mărime de 4 078.64 lei, sold la 13.03.2015 în mărime de 7.91 lei, rulaj total pentru perioada 01.01.2014-31.12.2014 în mărime de **118 319.79 lei**.

**8. Cont de card**, nr. **225928560308**, în valută MDL, la BC ,,**UNIBANK**” S.A.,(*scrisoarea nr. 0740/214 din 27.01.2016*), deschis la 17.05.2013, sold la 01.01.2014, 31.12.2014, 13.03.2015 în mărime de 0.00 lei, rulaj total pentru perioada 01.01.2014-31.12.2014 în mărime de **0.00 lei**.

**La pct. 2.** *„Plasamente, obligațiuni, cecuri, cambii, certificate de împrumut, investiții directe în moneda națională sau străină”*, precum și la **pct. 3.** „*Alte documente care incorporează drepturi patrimoniale*”, dl. Cladco Alexandru nu a declarat informații.

Conform răspunsurilor registratorilor independenți, care dețin informația despre activitatea financiară nebancară a persoanelor, la demersul CNI nr. 03/56 din 19.01.2016, dl. Cladco Alexandru nu a desfășurat o astfel de activitate.

La acest capitol, dl. Cladco Alexandru a explicat: „*Referitor la contul bancar deschis la BC MoldovaAgroindBank SA nr. 22521752527, în care a figurat un rulaj de 226240 MDL, comunică că acest cont a fost deschis la 13 septembrie 2011 la filiala MAIB Ungheni în scopul contractării creditului ipotecar descris mai sus. Despre existența contului în cauză a aflat anul trecut când a accesat serviciul internet-banking de la MAIB, în care acest cont figurează cu 0.00 MDL la sold. Abia la 27 aprilie 2016, a intrat în posesia extrasului din contul de credit, care a fost rambursat total la 10 aprilie 2014. Toate plățile au fost efectuate de tatăl său Serghei Cladco. Omisiunile nu au fost făcute intenționat.”*

Prin urmare, dl. Cladco Alexandru nu a declarat 3 conturi.

**La capitolul V. ,,Cota parte în capitalul social al societăților comerciale”,** dl. Cladco Alexandru nu a declarat informații.

Camera Înregistrării de Stat prin răspunsul nr. 05/190/1 din 27.01.2016, comunică că dl. Cladco Alexandru, nu figurează în calitate de administrator sau asociat al persoanelor juridice.

La acest capitol divergențe n-au fost stabilite.

**La capitolul VI. ,,Datorii”**, dl. Cladco Alexandru a declarat :

|  |  |  |  |  |  |  |
| --- | --- | --- | --- | --- | --- | --- |
| Creditor | Contractat în anul | Scadent la | Rata dobînzii | Suma inițială | Valută | Debitor |
| BC Moldova Agroindbank | 2011 | 15.09.2035 | 13% | 19000 | EUR | A.Cladco |

Datoria declarată este confirmată de BC ,,Moldova Agroindbank” S.A.,(*scrisoarea nr. 29110/43 din 29.01.2016*) și explicațiile dl. Cladco Alexandru.

Este de menționat că, în cadrul controlului, între veniturile realizate pe parcursul anului 2014 şi proprietatea dobîndită în aceeași perioadă, de către dl. Cladco Alexandru, nu a fost stabilită o diferență vădită.

Generalizînd cele menționate, se conchide că, contrar prevederilor art. 4 și art. 5 ale Legii nr. 1264 din 19.07.2002, dl. Cladco Alexandru, în declarația cu privire la venituri și proprietate pentru anul 2014, nu a declarat:

1. Apartamentul aflat în proprietate personală, situat în or. Ungheni, cu suprafața de 39.1 m2;

2. Apartamentul aflat în folosință, situat în mun. Chișinău;

3. 3 conturi bancare.

Astfel, în limita informației și a documentelor disponibile, avînd în vedere explicațiile dlui Cladco Alexandru, ținînd cont de faptul că omisiunile admise în conținutul declarației depuse, în opinia Comisiei, nu au fost făcute cu rea-credință, totodată nefiind stabilită o diferență vădită între veniturile realizate pe parcursul anului 2014 și proprietatea dobândită în aceeași perioadă, se constată lipsa încălcării intenționate a regimului juridic al declarării veniturilor și proprietății pentru anul 2014 de către dl. Cladco Alexandru.

În conformitate cu prevederile pct. pct. 27, 28, 29 și 58 ale Regulamentului Comisiei Naţionale de Integritate, aprobat prin Legea nr.180 din 19.12.2011, Comisia,-

**DISPUNE:**

1.Clasarea cauzei în legătură cu lipsa încălcării intenționate a regimului juridic al declarării veniturilor și proprietății pentru anul 2014, de către dl. Cladco Alexandru, procuror, șef al secției analiză și implementare CEDO în cadrul Procuraturii Generale;

2.Comunicarea Actului de constatare dlui Cladco Alexandru.

**Președintele Comisiei**

**Naționale de Integritate Anatolie DONCIU**